फिदिम स्पोर्टिङ क्लबले चुम्यो प्रथम याङनाम गोल्डकपको उपाधि
फिदिम नगरपालिका–१० याङनामको इमानसिङ रंगशालामा सम्पन्न प्रथम याङनाम गोल्डकप फुटबल प्रतियोगताको उपाधि फिदिम स्पोर्टिङ क्लबले चुमेको छ ।
पाँचथर — फिदिम नगरपालिका–१० याङनामको इमानसिङ रंगशालामा सम्पन्न प्रथम याङनाम गोल्डकप फुटबल प्रतियोगताको उपाधि फिदिम स्पोर्टिङ क्लबले चुमेको छ ।आइतबार सम्पन फाइनल खेलमा आयोजक याङनाम फुटबल क्लबलाई २–० गोल अन्तरले पराजित गर्दै फिदिमले उपाधि चुमेको हो । प्रतियोगितामा फिदिमका नवराज गुरुङ र मिराक लिम्बूले १–१ गोल गर्दै टिमलाई उपाधि दिलाएका हुन् । जितसँगै फिदिमले नगद १ लाख १ हजार १ सय १ रुपैयाँ र ट्रफी प्राप्त गरेको छ । उपविजेता बनेको आयोजक याङनाम एफसीले नगद ५० हजार ५ सय ५ र ट्रफीमा चित्त बुझायो । फाइनल खेलमा फिदिमका नवराज गुरुङ म्यान अफ दी म्याच बन्दै नगद १ हजार र मेडल प्राप्त गरे । गोल्डकपमा सर्वाधिक ४ गोल गरेका हिलिहाङका जमिन लिम्बू सर्वाधिक गोलकर्ता, आयोजक याङनाम एफसीका प्रवीण जबेगु उत्कृष्ठ खेलाडी र फिदिमका सुरेश गुरुङ उत्कृष्ट गोल रक्षक घोषित हुँदै ३ हजार नगद पुरस्कार र मेडल प्राप्त गरे । याङनाम फुङनाम मेलाको अवसरमा याङनाम फुटबल क्लबले आयोजना गरेको गोल्डकपमा पाँचथर जिल्ला स्थित १२ वटा टिमले सहभागिता थियो ।